8. melléklet 4/2013. (II. 20.) önkormányzati rendelethez
Szöveges indokolás az 6.,7.. mellékletekhez

I. 
A 2013. évi költségvetésének működési és felhalmozási célú bevételeinek és kiadásainak mérlege szöveges indokolása

A Veszprém Megyei Önkormányzat 2013. évi bevételeinek és kiadásainak mérlegét közgazdasági tagolásban a 6. melléklet mutatja be. 
A költségvetés működési bevételeinek nagysága 557 898 ezer Ft-ra, a felhalmozási bevételek 9 957 ezer Ft-ra módosultak jelen rendelet-módosítás során. A Veszprém Megyei Önkormányzat költségvetési támogatásában a központi költségvetésből származó megyei önkormányzat általános működési bevétele, valamint a bérkompenzáció támogatása jelenik meg, mely a közgyűlés működésének, az önkormányzat kötelező feladatainak, valamint a Hivatal igazgatási tevékenységének finanszírozására szolgál. Az általános működési támogatásból a Hivatal kiadásait szolgáló irányító szervi támogatás a finanszírozási bevételek között jelentkezik.
A támogatások között szerepel a fogszabályozási szakellátás finanszírozásának bevétele, a közfoglalkoztatással összefüggésben folyósított támogatás, a decentralizált terület-fejlesztési és önkormányzati fejlesztési programok keretében megkötött támogatási szerződések kezelésének 2013. évi feladataihoz biztosított támogatás, valamint a területfejlesztési tevékenység támogatására kiírt ÁROP-1.2.11/A-2013-A kódszámú pályázaton és a TÁMOP-6.1.2-11/1-2012-1110 kódszámú pályázaton megigényelt összeg, továbbá ifjúsági feladatokkal összefüggésben érkezett saját bevétel, és támogatásértékű működési bevétel.

Az intézményi működési bevételek között került megtervezésre a megye idegenforgalmi értékeit bemutató kiadvány megjelentetésével kapcsolatos bevételek befizetése, valamint NAV által visszatérített előző évi rehabilitációs hozzájárulás összege.
A költségvetés főösszegét a pénzmaradvány elfogadása 41 433 ezer Ft-tal emelte, melyből 11 346 ezer Ft az önként vállalt feladatokra biztosít forrást.

A felhalmozási célú bevételek között jelentkezik a Munkáltatói Lakásalap Számla bevétele, melynek fel nem használt összege a működési célú céltartalék előirányzatai között jelenik meg, mely az önként vállalt feladatok forrásául szolgál. A felhalmozási célú bevételi többlet – 3 802 ezer Ft – biztosít forrást a működési kiadásokra.

II. 
A Veszprém Megyei Önkormányzat 2013. évi költségvetésének előirányzat-felhasználási tervéről készült kimutatás szöveges indokolása

A Veszprém Megyei Önkormányzat bevételi és kiadási előirányzat felhasználási terve a 7. melléklet szerint került bemutatásra.
A bevételek között megtervezett önkormányzati költségvetési támogatás az Ávr. szerinti ütemezésében jelenik meg. A bevételek és kiadások ütemezésében megjelenik az önkormányzat által nyert, a 9. melléklet szerint bemutatott Európai Uniós forrás felhasználása.
A finanszírozási célú bevételek és kiadások ütemezése az irányító szervi támogatás, valamint a 2012. évi jóváhagyott pénzmaradvány felhasználását tartalmazza.

A működési kiadásokban nagyobb volument képviselnek a Közgyűlés, valamint a Hivatal működésével kapcsolatban felmerülő kiadások. 
A felhalmozási kiadások ütemezése a likviditási egyensúly megtartása mellett, nem veszélyeztetheti az önkormányzat zavartalan működését.

Az általános tartalék biztosít fedezetet az év közben jelentkező váratlan kiadásokra.
